
Rumunjski jezik 


Rumunjski jezik (ISO 639-3: ron (http://www.sil.org/iso639- 
3/documentation.asp?id=ron); točnije, dačkorumunjski) 
najrašireniji je i, po broju govornika, najsnažniji iz grane 
istočnoromanskih jezika. Materinski je jezik za oko 
23.351.000. ljudi^, a ima status službenog jezika u 
Rumunjskoj, Moldaviji i Autonomnoj Pokrajini Vojvodini (uz 
srpski, hrvatski, mađarski, slovački i rusinski). 

Rumunjski jezik ima više dijalekata među kojima su 
moldavski (Zapadna Moldavija), vlaški, transilvanijski, 
banatski i bajaški. 

Rumunjski jezik ( 

romana / rumana V —^ 

Države 

govorenja: 

Rumunjska, Moldavija, 

Rusija, Ukrajina, Izrael, 

Srbija, Mađarska, Kanada, 

SAD 

Regije 

govorenja: 

Uglavnom Jugoistočna 

Europa 

Broj 

govornika: 

25 milijuna 

Rang: 

36. 

Razredba: 

indoeuropski 


italski 

romanski 

istočnoromanski 

rumunjski 


Jezični kod 

ISO 639-1: 

ro 

ISO 639-2: 

rum (B) / ron (T) 

ISO 639-3: 

ron 

Vidi također: Jezik | Jezične porodice i 
jezici Popis jezika po kodnim nazivima 
podatak: Popis jezika 


Rumunjski jezik 


Prostor Rumunjske je u klasično doba bio naseljen plemenima 
indoeuropskih Dačana. Rimljani ovo područje osvajaju od 101. 
do 107. po Kristu te dijelovi Dacije (Mala Vlaška, Banat i 
Transilvanija) postaju rimska provincija. Dokazi upućuju da je u 
idućih 165 godina došlo do značajne kolonizacije iz ostatka 
Rimskog Carstva pa vulgarni latinski postaje uobičajen jezik u 
upravi i trgovini. 


Pod pritiskom slobodnih Dačana i Gota, rimske se legije 
povlače iz Dacije između 271. i 275. Znanstvenici se spore oko 
toga jesu li današnji Rumunji potomci onih koji su zajedno s rimskim legijama napustili ovo područje i 


























naselili se južno od Dunava ili pak onih koji su odlučili ostati. 

Zbog svoje zemljopisne izoliranosti, rumunjski jezik je vjerojatno bio prvi koji se odvojio od ostalih govora 
vulgarnog latinskog, a zbog istog razloga, sve do modernog doba, nije dolazio u kontakt s ostalim 
romanskim jezicima. Tako danas rumunjski jezik, za razliku od drugih romanskih jezika, čuva neke od starih 
latinskih gramatičkih oblika poput srednjeg roda ili padeža kojih je u rumunjskom, od latinskih 6, preostalo 
3 (nominativ-akuzativ, genitiv-dativ i vokativ). 

Vjeruje se da su se svi dijalekti rumunjskog ujedinili u zajednički rumunjski jezik između 7. i 10. stoljeća. U 
to je vrijeme na području Rumunjske vrlo jak bizantski utjecaj, a na rumunjski jezik snažno utječu slavenski 
jezici što se osjeća do danas. Aromunski jezik, naprotiv, ima daleko manje slavenskih elemenata, a snažniji 
su grčki. S druge strane, dijalektalne razlike među rumunjskim govorima gotovo da i ne postoje; Rumunj iz 
Vojvodine govori gotovo identičnim jezikom kao onaj iz Moldavije, a to svjedoči o relativno kasnoj seobi 
romanofonog stanovništva na sjever (sjeveroistok). 

Klasifikacija i srodni jezici 


Rumunjski je romanski jezik i pripada italskoj grani indoeuropskih jezika zajedno s talijanskim, francuskim, 
španjolskim i portugalskim jezikom. Međutim, rumunjskom najbliži su drugi balkanski romanski jezici 
poput aromunskog, meglenskog i istrorumunjskog jezika. 

Od većih romanskih jezika, rumunjski je najbliži talijanskom; između ova dva jezika postoji, do određene 
mjere, međusobna razumljivost, a jača je među rafiniranijim varijantama oba jezika. Zanimljivo je da će 
prosječan govornik rumunjskog lakše razumijeti talijanski nego obratno. Iako rumunjski posjeduje očite 
leksičke i gramatičke sličnosti s drugim romanskim jezicima poput španjolskog, portugalskog ili francuskog, 
da bi se ostvarila razumljivost i najjednostavnijih fraza na ovim jezicima (u oba smjera) potrebno je barem 
temeljno formalno poznavanje vokabulara i gramatike drugog. 

U sljedećoj rečenici srodne (ekvivalentne) riječi su podebljane: 

"Ona uvijek zatvara prozor prije večere" 

Ea Tnchide Tntotdeauna fereastra Tnainte de a čina. (rumunjski) 

Ea semper fenestram claudit antequam cenet. (latinski) 

Ella (or lei) chiude sempre la finestra prima di cenare. (talijanski) 

Elle ferme toujours la fenetre avant de dTner. (francuski) 

Ella siempre cierra la ventana antes de cenar. (španjolski) 

E/a fecha sempre a janela antes de jantar, (portugalski) 

Ella tanca sempre la finestra abans de sopar. (katalonski) 

U moderno, pak, doba, na rumunjski su jezik snažno utjecali francuski i talijanski jezik; rumunjski 
književnici i jezikoslovci riječi turskog i slavenskog podrijetla rado su zamjenjivali izrazima iz francuskog i 
talijanskog. Trenutno se leksička sličnost rumunjskog s talijanskim procjenjuje na 77%, s francuskim na 
75%, sardinskim 74%, katalonskim 73%, španjolskim 71% te portugalskim i retoromanskim jezikom na 
72%. 

Zemljopisna rasprostranjenost 

Rumunjski se govori uglavnom u Rumunjskoj, Rumunjski jezik u drugim državama 
Moldaviji, Ukrajini, Mađarskoj, Srbiji i Bugarskoj. 

Međutim, govornika rumunjskog jezika 
(uglavnom zbog velike emigracije nakon 2. 


nacionalni | službeni | nacionalna manjina | manjina 





svjetskog rata) ima i u državama kao što su 
Kanada, SAD, Njemačka, Izrael, Australija i Novi 
Zeland. 


Pravni status u Rumunjskoj 

Prema ustavu Republike Rumunjske iz 1991., 
rumunjski je službeni državni jezik. 

Rumunjska propisuje uporabu rumunjskog jezika 
u službenim državnim dokumentima, javnim 
školama i ugovorima; reklamne poruke moraju 
sadržavati prijevod stranih riječi na rumunjski. 

Institut za rumunjski jezik, kojega je osnovalo 
rumunjsko Ministarstvo obrazovanja, promiče 
poznavanje rumunjskog jezika te, u suradnji s 
Ministarstvom vanjskih poslova, podržava one 
koji ga žele učiti. 

U Rumunjskoj postoje i drugi jezici sa statusom 
službenog u određenim regijama ili gradovima, a 
to su: mađarski, njemački, hrvatski, bugarski i 
srpski. Mađari su najbrojnija nacionalna manjina 
(sudjeluju s blizu 6%) i jedna su od najbrojnijih 
nacionalnih manjina u Europi. 

Pravni status u Moldaviji 

Rumunjski jezik jedini je službeni jezik Republike 
Moldavije. Iako ga se u moldavskom ustavu 
naziva "moldavskim jezikom", većina 
jezikoslovaca slažu se da se radi o jednom, 
jedinstvenom jeziku. Jezik u školama, medijima, 
znanstvenim raspravama i u svakodnevnom 
govoru nazivaju rumunjskim. 

Rumunjski je jedini službeni jezik otkad je 
prihvaćen zakon o jeziku Moldavske SSR. Ovaj 
zakon, koji je i danas na snazi, propisuje uporabu 
rumunjskog u svim političkim, ekonomskim, 
kulturnim i socijalnim sferama, a potvrđuje i 
postojanje "moldavsko-mmunjskog jezičnog 
identiteta". U nepriznatoj, secesionističkoj 
Transnistrijskoj Republici, mmunjski je službeni 
jezik zajedno s ruskim i ukrajinskim jezikom, ali 
ondje ga se službeno naziva moldavskim i piše ga 
se moldavskom varijantom ćirilice nastalom i 
primijenjenom u vrijeme SSSR-a. 



Država 

Govornici 

(%) 

Govornici J 
(materinji) 

Stanovništvo 

(2005) 

Europa 

Rumunjska 

90,96% 19,736,517 

21,698,181 

Moldavija 2 

78.2% 

2,649,477 

3,388,071 

Transnistrija 3 

31.87% 

177,050 

555,500 

Vojvodina 

(Srbija) 

1.45% 

29,512 

2,031,992 

nije službeni: 

Timočka 

Krajina (Srbija) 

4 

5.91% 

42,075 

712,050 

Ukrajina 5 

0.68% 

327,703 

48,457,000 

Mađarska 

0.08% 

8,482 

10,198,315 

Italija 

0.43% 

248,849 

58,462,375 

Azija 

nije službeni: 

Izrael 

3.68% 

250,000 

6,800,000 

Kazah stan 1 

0.13% 

20,054 

14,953,126 

Rusija 1 

0.12% 

178,000 

145,537,200 

Amerika 

nije službeni: 

Kanada 

0.19% 

60,520 

32,207,113 

SAD 

0.11% 

340,000 

281,421,906 


1 Deportirani Moldavci 

2 Podaci za okruge na desnoj obali Dnjestra 
(bez Transnistrije i grada Tighine) 

3 Transnistrija nije međunarodno priznata 
Ovdje se zove "moldavski jezik" i piše se 
moldavskom varijantom ćirilice 

4 Službeno se dijele na Vlahe i Rumunje 

5 Uglavnom u sjevernoj Bukovini i južnoj 
Besarabiji; prema studiji Moldova Noastra 
(baziranoj na zadnjem popisu stanovništva u 
Ukrajini); studija, također, kaže da u Ukrajini 
živi 409,000 etničkih Moldavaca. [1] (http://noi 
nu.rdscj.ro/article.php?articlelD=146&docume 

nt=4) 
























U popisu stanovništva 2004., od 3,383,332 stanovnika Moldavije, 16,5% izjasnilo se da im je materinji jezik 
rumunjski, a 60% da im je materinji jezik moldavski. U urbanim sredinama 40% stanovnika odabralo je 
rumunjski jezik kao svoj materinji. 


Pravni status u Vojvodini 

Prema statutu Autonomne Pokrajine Vojvodine, uz srpski jezik koji je služben u Republici Srbiji, uvodi se 
još pet službenih jezika koji se koriste na području Vojvodine u općinama sa značajnim udjelima govornika 
manjinskih jezika u stanovništvu. Jedan od tih jezika je i rumunjski. 

Rumunjski je proglašen službenim jezikom u općinama Alibunar, Bela Crkva (Biserica Alba), Žitište 
(Ziti§te), Zrenjanin (Zrenianin), Kovačica (Kovačima), Kovin (Cuvin), Plandište (Plandi§te) i Sečanj 
(Secanj). U općini Vršac (Var§et.) rumunjski je jezik služben u selima Markovac, Straža, Mali Žam, Malo 
Središte, Mesić, Jablanka, Sočica, Ritiševo, Orešac i Kuštilj. 

Rumunjski, kao materinji jezik, navelo je 1,45% stanovnika Vojvodine, a na rumunjskom jeziku izdaje se i 
tjednik Libertatea (Sloboda). 

Pravopisna reforma 


Godine 1993. Rumunjska Akademija je odlučila vratiti pravopisna pravila na ona prije 1953. pod izlikom da 
su ova kasnija bila nametnuta od strane komunista. Rumunjska ortografija prije 1953., t.j. moderna 
ortografija očituje se manjom sličnošću s fonetskim obilježjima jezika, a većim se dijelom oslanja na 
etimološke norme pa tako moderni rumunjski jezik (u pismu) više nalikuje latinskom nego onaj od 1953. do 
1993. Tek su rijetke riječi u jeziku promijenile izgovor zbog promjene u pisanju. 

U Moldaviji ova reforma nije realizirana te se na toj činjenici temelje glavne razlike između rumunjskog i 
moldavskog jezičnog standarda. 


Vidi još 

■ Dačani 

■ vlaški jezik 

■ aromunski jezik 

■ krčkorumunjski jezik 

■ cincarski jezik 

■ Ašani 

■ Crnovunci 

■ Meglenorumunjski jezik 

Izvori 

1. Ethnologue (16th) (http://www.ethnologue.com/show_language. asp?code=ron) 

Vanjske poveznice 

■ Ethnologue (14th) (http://www.ethnologue.com/14/show_language. asp?code=RUM) 

■ Ethnologue (15th) (http://www.ethnologue.com/15/show_language. asp?code=ron) 








EasyRomanian.com - Tečaj rumunjskog (na engleskom) (http://www.EasyRomanian.com/) 

Romanian 101 (http://www.101languages.net/romanian/) Naučite rumunjski na internetu 


Službeni jezici Europske unije 

bugarski • češki • danski • engleski • estonski • finski • francuski • grčki • 
hrvatski • irski • latvijski • litavski • mađarski 
malteški • nizozemski • njemački • poljski • portugalski • rumunjski • 
slovački • slovenski • španjolski • švedski • talijanski 

Izvor: Službene mrežne stranice EU (http://www.europa.eu) • Vidi još: Nazivi EU na raznim jezicim 

a 

Istočnoromanski jezici (4) => Romanski jezici 

Istočnoromanski jezici aromunski • istrorumunjski • rumunjski • meglenski 


Dobavljeno iz "https://hr.wikipedia.org/w/index.php?title=RumunjskiJezik&oldid=5578443" 


Ova stranica posljednji je put uređivana 9. srpnja 2020. u 15:54. 

Tekst je dostupan pod licencijom Creative Commons Imenovanje/Dijeli pod istim uvjetima; dodatni uvjeti se mogu 
primjenjivati. Pogledajte Uvjete_uporabe za detalje. 































